cyanic-selkie/wikianc huggingface dataset:
Frederick George Jackson
Da han kom tilbake fikk han kommandoen på Jackson-Harmsworth-ekspedisjonen (1894–1897), en ekspedisjon som ble sponset av Royal Geographical Society og som hadde som mål å utforske Frans Josefs land. Mens han ledet denne ekspedisjonen ble Jackson og hans menn den 17. juni 1896 kontaktet av de norske polfarerne Fridtjof Nansen og hans kompanjong Hjalmar Johansen. De hadde da vært savnet og antatt døde i tre år, og prøvde nå å komme til Spitsbergen i kajakk. Jackson informerte om at de faktisk var på Frans Josefs land, og ved Jacksons hjelp var de nå i stand til å komme seg hjem. Den 7. august gikk Nansen og Johansen om bord i «Windward», mens Jackson og hans gruppe overvintret i leiren som planlagt. Ekspedisjonen fastslo at landet i virkeligheten var et arkipel med nordlig ytterpunkt omkring 81 grader.
Som anerkjennelse for sine tjenester ble han utnevnt til ridder av 1. klasse av den norske St. Olavs Orden i 1898, og ble tildelt gullmedaljen til Société de Géographie i 1899. Hans beretning om ekspedisjonen ble publisert under tittelen A Thousand Days in the Arctic i 1899.
Han tjenestegjorde i Sør-Afrika med 5. (milits) bataljon, Manchester Regiment, under andre boerkrig og nådde graden kaptein. Han ble overført til 4. bataljon, East Surrey Regiment, i 1905 og tjenestegjorde under første verdenskrig og nådde graden major. Han pensjonerte seg fra aktiv tjeneste i 1917.
Place des Vosges
Det het opprinnelig Place Royale.
Torget, som omgis av 36 teglhus med skifertak og mansardvinduer, ble bygd i 1615 for å gi rom for de turneringsspillene som fant sted for å feire Ludvig XIIIs og Anna av Østerrikes bryllup. Ved torget, som i guidebøker av og til kalles det mest romantiske torg i Paris, har flere kjente personer bodd: Madame de Sévigné, kardinal Richelieu og Victor Hugo. I nummer 6 ligger i dag Musée Victor Hugo.
Presidente Alves
Presidente Alves er en kommune i delstaten São Paulo i sørøstregionen av Brasil.
Ben Sigmund
Benjamin Robert Sigmund (født 3. februar 1981 i Blenheim i Marlborough-regionen) er en newzealandsk fotballspiller som spiller i forsvar for Wellington Phoenix i den felles australsk-newzealandske ligaen A-League, og for.
Han deltar i Fotball-VM 2010.
Kiruna lufthavn
Kiruna lufthavn (IATA: KRN, ICAO: ESNQ) åpnet i 1960 og startet med ruter mellom Frankfurt am Main og Kiruna og mellom Zürich og Kiruna. Airbus har brukt flyplassen til testing av sine fly på grunn av det kalde klimaet.
Skur 13
Skur 13 er et havneskur på Filipstad i Oslo, bygget i 1963 for oppbevaring av papir for eksport, og siden 2016 brukt til aktivitetshall. Fra 2010-årene har skurets fasade vært brukt til å vise kunst.
Beliggenhet
Skur 13 ligger på Filipstadkaia øst, i bunn av bassenget mellom Tjuvholmen og Filipstad, 200 meter sydøst for Aker brygge. Adressen er Filipstadveien 3.
Havnepromenaden går langs skuret. Tjuvholmen holdeplass for bussene 21 og 54 ligger rett nord for skuret. Syd og øst for skuret ligger Trettenparken, blant annet med Oslo Treet.
Havneskuret
Oslo havnevesen bygget Skur 13, som sto ferdig i 1963. Skuret og arealet innenfor ble leiet ut til Follum fabrikker AS, som brukte det til oppbevaring av papir for eksport. Da eksporten økte, forlenget Havnevesenet skuret østover i 1969/70. I 1983 og 1984 ble skuret utvidet med 3540 kvadratmeter og et servicebygg på 380 kvadratmeter, og samlet grunnflate ble da 9100 kvm. På landsiden av skuret ble det lagt jernbanespor som gjorde at avispapiret fra Follum fabrikker på Hønefoss kunne kjøres helt frem til skuret på bane.
I 2002 var det klart at Follums eksport over Filipstad ville bli flyttet i 2005. Vestre del av Skur 13 ble revet i 2006, og arealet brukt til trafikkformål.
Aktivitetshall og arrangementer
Siden Skur 13 ligger i byhavna, var det etter 2006 ikke aktuelt å fylle bygningen med industriell havnevirksomhet. Oslo Havn valgte å bruke den som testbed for å prøve ut idéer midlertidig i påvente av byutvikling av Filipstad, og gjorde avtale med Bymiljøetaten og Oslo Skateboardforening.
Moncenisio
Moncenisio er en kommune i storbyområdet Torino i regionen Piemonte i det nordlige Italia.
Skur 13
Aktivitetshall og arrangementer
Øvelsen Street under X Games Oslo 2016 og X Games Norway 2018 ble arrangert i Skur 13. Boksestevnet This is Oslo ble arrangert i skuret i 2018. Musikkshowet P3 Gull med prisutdeling ble arrangert i skuret i 2017 og 2018.
Kunst på fasaden
I juni 2012 avduket Peter Blake, som ble en av Englands mest kjente Pop art-kunstnere på 1950-tallet, frisen Icons for Norway med syv norske ikoner fra historiske postkort og bilder, blant andre Henrik Ibsen, Fridtjof Nansen, Roald Amundsen og Kong Haakon VII. Frisen ble hengende rundt et halvt år.
Sommeren 2014 dekorerte kunstneren Hariton Pushwagner (Terje Brofos) to sider av skurets fasade i forbindelse med sin utstilling i skuret fra 28. august til 14. september. Kunstverkene var til sammen 120 meter lange og 10 meter høye, med fire motiver laget i et PVC-materiale: «Movement II», «Subway Kid», «The Factory» og «Kings Cross». Oslo Havn kaller skuret også Pushwagnerskuret. Tidligere hadde Bjarne Melgaard og Peter Blake dekorert veggene med kunstverk på duk av lett materiale.
Kunstneren Damien Hirst dekorerte høsten 2019 fasaden med sommerfugler, opplyst om kvelden. I 2021 viser fasaden fotografier av David Yarrow.
Jordbølge
Jordbølge (engelsk ground wave) i radioforbindelser er en radiobølge som følger jordoverflaten fra radiosenderen og svekkes raskt ut til maksimalt 30 kilometer på kortbølge. Den er også kjent som Nortonbølgen. Brukbar forbindelse med denne som bærebølge kan bare regnes til et par mil. Det er særlig på kortbølge (HF), og med NVIS at denne er interessant i forhold til rombølge.
Radiobølger med lavere frekvens, under 3 MHz, beveger seg effektivt som jordbølger og kan ha svært lang rekkevidde. I ITU-terminologi inkluderer dette (i rekkefølge): Mellombølge (MF), Langbølge (LF), Veldig lav frekvens (VLF), Ultralav frekvens (ULF), Superlav frekvens (SLF), Ekstremt lav frekvens (ELF).
Pekefinger
Pekefingeren (latin digitus II, «andre finger», eller index, «peker») er den andre fingeren (fra kroppen) på en menneskehånd, det vil si mellom tommelen og langfingeren. Fingeren kan brukes til for eksempel å peke, dytte, pirke eller danne en krok. Sammen med tommelen kan den lage et klypegrep.
Før skolegang ble vanlig, het pekefingeren then fingær thær ær næst (dvs. den finger som er ved siden av [tommelfingeren]). Nå fikk denne fingeren en ny funksjon når man skulle lære å stave, og dermed navnet «pekefinger».
Pekefingeren er vanligvis den mest motorisk fingerferdige og følsomme av fingrene, men ikke den lengste. Undersøkelser skal ha vist at en kortere pekefinger enn ringfinger tyder på at en er en bedre sportsutøver. Det er 2,5 ganger mer sannsynlig at menns pekefinger er kortere enn ringfingeren, noe som stemmer med en høynet risiko for slitasjegikt blant kvinner, spesielt under slike forhold.
Håndbevegelser og fingertegn
Pekefingeren brukes for peke på noe en ser eller for å rette oppmerksomheten mot noe, for eksempel mot personen selv som tegn på «jeg». I land der peking med utsrakt finger blir ansett som upassende, for eksempel i Ukraina, blir gesten erstattet av andre håndbevegelser.
En enslig, utsrakt pekefinger kan bety tallet 1, eller hvis den blir holdt oppe eller beveget fra side til side, så kan det være en formanende eller advarende håndbevegelse. Lukket hånd med utstrakt pekefinger loddrett foran en lukket munn kan bety «hysj!».
Hvis hånden er holdt med håndflaten ut, representerer det bokstaven d i amerikansk tegnspråk. Innenfor sport kan det også bety seier, siden noen mesterskap-vinnende lag hever pekefingeren når de poserer ved et mesterskapslagbilde.
Under Bosnia-krigen viste de serbia-bosniske troppene tre fingre for å symbolisere seier, mens de bosnia-kroatiske reiste et tofingret V-tegn, og muslimene (bosnjaker) hevet én (på grunn av islams strenge monoteisme).
Damiano David
Damiano David (født 8. januar 1999) er en italiensk sanger og låtskriver, best kjent som vokalisten i bandet Måneskin. Gruppen vant Sanremo-festivalen 2021 og Eurovision Song Contest 2021 (som den italienske representanten i sistnevnte) med sangen «Zitti e buoni».
Privatliv
Siden 2017 har David vært i et forhold med den italienske modellen og influenser Giorgia Soleri.
David er talsperson for antirasisme, likestilling og LHBT-rettigheter. Han er også en ivrig fan av fotballklubben AS Roma.
Presidente Bernardes (São Paulo)
Presidente Bernardes er en kommune i delstaten São Paulo i sørøstregionen av Brasil.
Amalgamasjon
Amalgamasjon eller amalgering er en prosess eller politikk som tar sikte på sammensmeltning mellom to eller flere politiske og/eller administrative enheter. I en slik forstand er uttrykket mest brukt i forbindelse med forhold innenfor suverene stater. Det kan da for eksempel dreie seg om sammenslåing av kommuner eller av institusjoner (for eksempel NAV-reformen).
Amalgamasjon var også en politiske retning som gikk inn for en gradvis sammensmeltning av Norge og Sverige i unionstiden 1814-1905. De som støttet amalgamasjon var stort sett enten svenske, eller, i Norge, den øverste delen av offiserskorpset. Motstykket til amalgamasjonspolitikken var den kamp for likestilling mellom Norge og Sverige innenfor unionen som de fleste i Norge og på Stortinget stort sett sto for.
Fianarantsoa (provins)
Fianarantsoa er en provins på Madagaskar med et areal på 103 272 km² og en befolkning på 3 366 291 (juli 2001). Hovedstaden er Fianarantsoa. Fire av Madagaskars viktigste nasjonalparker, Ranomafana nasjonalpark, Midongy Du Sud, Isalo nasjonalpark og Andringitra, befinner seg i denne provinsen.
Administrativ inndeling
Fianarantsoa er inndelt i fem regioner (faritra). Regionene har etter 4. oktober 2009 tatt over rollen fra provinsene som landets høyeste subnasjonale nivå. De fire regionene i provinsen Fianarantsoa er inndelt i sammenlagt tjuetre distrikter (fivondronana):
East Feliciana Parish
East Feliciana Parish er et fylke i den amerikanske delstaten Louisiana. Det ligger i de sørøstlige delene av staten og det grenser mot delstaten Mississippi i nord, St. Helena Parish i øst, East Baton Rouge Parish i sør og mot West Feliciana Parish i vest.
Ørslev kloster
Ørslev kloster ligger i Skive kommune i Danmark. Det er første gang nevnt i 1275, men er antageligvis grunnlagt tidligere. Det var et nonnekloster under benediktinerordenen. Ved reformasjonen ble det krongods, men nonnene fikk i første omgang lov til å bli boende. I 1584 eide klosteret 52 gårder, 10 mindre gårder, 27 hus og én mølle.
Hovedbygningens 3 fløyer utgjør sammen med kirken en firefløyet gård hvor en del går tilbake til middelalderen, men med store ombygninger underveis, blant annet i 1700-årene ved arkitekt Nicolaus Hinrich Rieman. Ladebygningene brant i 1749, men ble gjenoppbygget 1750.
I 1920-årene var godset svært forfallent. Da komtesse Olga Sponneck overtok eiendommen i 1934 fikk hun iverksatt en restaurering i samarbeid med Nationalmuseet. Ved Olga Sponnecks død gikk klosteret over til et legat som fikk i oppgave å bevare stedet for fremtiden som barokkherregård med kulturell benyttelse. Komtesse Olga Sponnecks Legat eier fortsatt eiendommen som i dag drives av en forening som et arbeidsrefugium.
I dag råder Ørslev kloster over ca. 2 hektar park. Ørslev kloster er fredet.
Vormärz
Vormärz (før mars) er det tyske begrepet for tiden frem til den mislykkede marsrevolusjonen i Tyskland i 1848. Epoken var preget av politistat og sterk sensur. Sensuren ble innledet av Klemens von Metternich i 1819, og førte til at trykkefriheten ble innskrenket og at innflytelsen fra opplysningstidens idéer i samfunnet ble reversert.
Liberalismens fremvekst blant aristokratiet og middelklassen, ble et stadig større problem for både Metternich og Ferdinand, med krasse angrep på deres undertrykkelse av ytringsfriheten og tankefriheten.
Lundvikler
Lundvikler (Olindia schumacherana) er en sommerfugl i gruppen av viklere (Tortricidae). Den er den eneste norske representanten for underfamilien Chlidanotinae.
Utbredelsen i Norge er sør på Østlandet, langs kysten vestover til Kristiansand. Det finnes noen funn i Rogaland og i Ullensvang innerst i Sognefjorden.
Utseende
Lundvikler er en lett gjenkjennelig art, selv om utseendet kan variere endel. Vingene er spraglet i svarte og mørke brune farger. Langs bakkanten er det et litt mer rødbrunt smalt bånd. Midt på hver vinge er et bredt hvitt tverrbånd.
Vingespennet er mellom 11-16 millimeter.
Levevis
Larvene lever i sammenrullede blad av planter i soleiefamilien. Særlig på vårkål (Ranunculus ficaria). Larven lever under (inne i) et sammenfoldet blad.
Flygetiden er i juni og juli. Hannene flyr om dagen i solskinn, mens hunnene flyr om natten.
Mont Cenis
Mont Cenis (italiensk: Moncenisio) er et fjell og en fjellovergang i Savoie i Frankrike, som danner grensen mellom De cottiske og De grajiske Alpene. Fjellet har en høyde på 2 081 meter over havet.
Ved fjellene ligger Mont Cenis-demningen som skaper reservoaret Lac du Mont Cenis.
Norma Projektilfabrik
Norma Projektilfabrik er en svensk produsent av ammunisjon.
Selskapet ble stiftet i 1902 av de norske brødrene Lars, Ivar og Johan Enger (L.A.Enger & Co) fra Nordre Land. Brødrene hadde startet Norma Projektilfabrik AS i Oslo i 1895 i leide lokaler på 35 kvadratmeter. Den svenske Skytterbevegelsen trengte en leverandør av ammunisjon, og brødrene bestemte seg for å etablere seg med en avdeling i Åmotfors i Sverige. Navnet «Norma» er tatt fra Vincenzo Bellinis opera med samme navn.
Pr 2002 produserte selskapet årlig 23 millioner patroner i 70 forskjellige kaliber.
Moody Man
Kenny Dixon Jr. (født i Los Angeles i USA), kjent under artistnavnet Moodymann, er en amerikansk technomusiker fra Detroit i Michigan. Han er eier av KDJ Records.
Harpiinae
Harpiinae (harpyørner) er en underfamilien i haukefamilien (Accipitridae) som består kun av fire arter i fire slekter. Harpyørner er store til meget store rovfugler.
Taksonomi
Splittelsen mellom Harpiinae og Aquilinae ser ut til å ha skjedd for omkring 20 millioner år siden. Oatley et al. (2015) fant ut at topphauk (Lophospiza trivirgata) sto nært Aquilinae, men Harpiinae var ikke med i analysene. Boyd (2017) antyder allikevel (i Taxonomy in Flux) at topphauken kan stå i en trefoldig stilling sammen med Aquilinae og Harpiinae. DNA fra sulawesihauk har imidlertid ikke blitt testet med dette for øye, men Boyd og flere mener at den er en meget nær slektning av topphauken. Kanskje så nær at de to danner en superart. Disse er derfor plassert i underfamilien Lophospizinae.
Inndeling
Inndelingen av haukefamilien følger i hovedsak Taxonomy in Flux og er i henhold til Boyd (2017), med unntak av underfamilien Aquilinae. Den følger den nye revisjonen til Lerner et al. (2017). Norske navn på artene følger Norsk navnekomité for fugl og er i henhold til Syvertsen et al. (2008). Navn og beskrivelser i parentes er ikke offisielle.
Svein Lund
Svein Lund (født 15. oktober 1951 i Porsgrunn) er en norsk fagbokforfatter og miljøaktivist. Han var hovedredaktør for seksbindsverket Samisk skolehistorie/Sámi skuvlahistorjá (2005–2013).
Lund har fagbrev som maskinarbeider og industrimekaniker og har arbeidd i industrien og som lærer i videregående skole. Han er bosatt i Guovdageaidnu.
Hans Koch
Hans Henrik Koch (født 25. september 1873 i København, død 5. september 1922 i København) var en dansk arkitekt.
Bakgrunn og studier
Koch gikk på Teknisk Skole; i murerlære fra 1893; opptatt på Akademiet i januar 1895; avgang januar 1902; medarbeider hos Hans J. Holm, Martin Nyrop og Heinrich Wenck 1899–1919. Han hadde selvstendig virksomhet sammen med Carl Petersen i perioden 1919–1922. Stipendier: Akademiets 1911. Reiser: 1897–1898 Tyskland, Italia; 1901–1902 Rhodos (som oppmåler og fotograf ved Carlsbergfondets ekspedisjon); fra 1911 hyppige reiser til Nordtyskland og Berlin. Utstillinger: Charlottenborg 1922; Paris 1925.
Verv
Medlem av styret for Akademisk Arkitektforening fra 1905; sekretær i Kunstforeningen 1912-18.
Verk
Villaene A. N. Hansens Allé 37 og 38 (1907–1908), C. F. Richsvej 44 (1908), Mariendalsvej 77 for Harald Moltke (1912, sammen med Carl Petersen) og Zahrtmanns Plads 79 for Kristian Zahrtmann (1913, premiert); Frederiksberg kommunale funktionærers Haveby. 110 villaer i samlet bebyggelse ved Finsensvej, Buen og Ved Grænsen (1914, sammen med K.T. Seest, premiert); ombygning av Julius Paulsens gård i Lundene i Tibirke (1918) ; Horsens Privatbank, hjørnet av Jessensgade og Stationsplads (1919, sammen med Carl Petersen).
Restaureringer
Sammen med Carl Petersen: Vedlikeholdelse av Thorvaldsens Museum og istandsettel­se av Domhuset (fra 1919); ombygning av Admiral Gjeddes Gård, St. Kannikestræde 10 (1918-20, premiert). Prosjekter sammen med Carl Petersen: Ting- og Arresthus i Kerteminde (3. Pr. 1908); Nationalmuseum i Gothersgade (1921) ; Forslag til Bebyggelse av det Classenske Fideicommis' plass mellom Arendalsgade og Classensgade (gjennomført i 1924 i bebyggelsen ved Classens Have av Povl Baumann, Ole Falkentorp og Peter Nielsen).
Hans Kochs navn er i særlig grad knyttet til omvurderingen av C.F. Hansens arkitektur, som i forbindelse med kampen mot det prosjekterte spir på Frue kirke fikk stor betydning for arkitektgenerasjonen omkring Første verdenskrig. Det var Koch, som reiste kampanjen mot spiret og organiserte den utstilling av C.F. Hansens arbeider, som ble spirmotstandernes saklig mest betydningsfulle argument. Det var likeledes ham, som fikk kommunen til å reise Niels Skovgaards Havhestebrønd på Kultorvet (senere flyttet til Kunstindustrimuseets Grønne­gaard), og han nøt i det hele innen for en snevrere krets en umåtelig autoritet.
Koch var en høyt begavet mann med et usedvanlig matematisk og stereometrisk talent og eide den sjeldne egenskap å kunne forestille seg sammensatte former i plane utfoldninger. Hans kjærlighet til barn og dyr fruktbargjorde på en elskelig og eiendommelig måte dette talent gjennom et mangeårig arbeide med leketøy (Syvklodsspillet, samt flere mosaikkspil og sammenklistringsark med dyr og fugler, juleark og meget annet). Fra sin farfar, hoffbyggmester Jørgen Hansen Koch, hadde han arvet en stor samling danske arkitekturtegninger, som han forøket og bevarte med tanke på engang å stifte et dansk arkitekturmuseum (nå den Kochske Samling, tilhørende Undervisningsministeriet, deponert i Kunstakademiets samling av arkitekturtegninger).
Chaloenus
Chaloenus er en slekt av biller som tilhører familiegruppen bladbiller (Chrysomelidae).
Utseende
Små (ca. 4 millimeter), avlange, blanke, gulaktige jordlopper. Antennene er lange og tynne med et klubbeformet innerste ledd. Pronotum er firkantet, omtrent dobbelt så bredt som langt, dekkvingene jevnbrede.
Levevis
Både larvene og de voksne (imago) billene lever på planter i myrkonglefamilien.
Semitter
Semitter er en fellesbetegnelse på flere folkegrupper som fra omkring år 3000 før Kristus har dominert Midtøsten. Betegnelsen brukes først og fremst om folk som taler, eller har talt, semittisk språk. Semittene har imidlertid flere felles kulturtrekk. Både jødedom, kristendom og islam er oppstått blant semitter.
Betegnelsen ble først gitt av den tyske språkforskeren A. L. von Schlözer i 1781 om etterkommerne etter Noahs sønn Sem.
Chaloenus
Utbredelse
Slekten er utbredt i Sørøst-Asia, fra Myanmar i vest til Java i øst, med flest arter på Borneo.
Semitter
Semittiske folk i oldtida
Vestsemittiske folk
Østsemittiske folk
Kenodactylus
Kenodactylus er en slekt av billene i delgruppen (underfamilien) skyggeløpere (Trechinae) i familiegruppen løpebiller.
Utseende
En liten (ca. 6 millimeter), avlang, blank, brunrød løpebille. Hodet er avrundet firkantet med forholdsvis kraftige kjever og nokså små, flate fasettøyne. Pronotum er avrundet trapesformet, omtren så langt som bredt. Dekkvingene er rundede uten påfallende punkstriper, dekker ikke hele bakkroppen.
Trykkluftkompressor
En trykkluftkompressor brukes til kompresjon av luft. Mye brukte kompressortyper er stempelkompressorer og skruekompressorer. Stempelkompressorer har ett eller flere stempler og kan være utført for ettrinns eller totrinns kompresjon. Skruekompressorer har en kompressorblokk med to rotasjonsskruer som en hoveddel i kompressoren.
Til spesielle formål finnes andre varianter av kompressoren. Også til tradisjonell trykkluftproduksjon har det vært andre tekniske løsninger på kompressorene. I dag brukes mest skruekompressorer til generell trykkluftforsyning og stempelkompressorer til små luftmengder.
Skruekompressorer
Skruekompressorer er vanligvis et komplett driftsanlegg innebygget i et lyddempende kabinett. Innsugsluften trekkes inn gjennom en etterkjøler (avhengig av kompressorløsningen) og kjøler da komprimert utgående luft. Inne i kabinettet trekkes luften inn gjennom innsugsfilter og innsugsregulator (ventil) til kompresjonsblokken. Sammen med innsugsluft tilføres også olje fra et sirkulasjonssystem. Oljen smører og tetter kompressorskruene i kompresjonen, og kjøler den ved varmeopptak. Den komprimerte trykkluften passerer fra kompressorblokken til en separator.
I separatoren skilles trykkluft og olje slik at trykkluften fra kompressoren er filtrert til 5 ppm (generelt). Oljen sirkulerer på ny i et regulert system med kjøling i en oljekjøler og tilføres kompressorblokken. Trykkluften kjøles også i den kjøleren som bruker innsugsluften til kjølemiddel før den sendes ut av kabinettet til trykktanken.
Kompressorautomatikken regulerer start, avlastet drift og stopp av kompressoren, avhengig av luftforbruket og innstilt driftsmodus. En pressostat gir signal ved innkoblings- og utkoblingstrykk, og automatikken regulerer driften.
Andre kompressortyper
Også enkelte andre varianter av kompressorer til trykkluft forekommer.
Richard Nisbett
Richard E. Nisbett (født 1941) er en amerikansk psykologi-professor ved University of Michigan i Ann Arbor. Han mottok Ph.D. fra Columbia University, og han veilder var Stanley Schachter. Nisbett har særlig arbeidet med kulturpsykologiske problemstillinger. Nisbett har blant annet forsket på forskjeller i aggresjon og IQ mellom raser.
Nisbetts bok  The Geography of Thought: How Asians and Westerners Think Differently... And Why (Free Press; 2003) legger fram tanken om at den menneskelige kognisjon ikke er universell, men at asiater og folk fra vesten har ulike tankesystemer, som har vært stabile i flere tusen år. Nisbetts bok Intelligence and How to Get It: Why Schools and Cultures Count (2010) argumenterer for miljøpåvikrning er hovedfaktoren i forklaringen på IQ-forskjeller mellom grupper.
Nisbett medvirket i den norske tv-serien Hjernevask (TV-program) som gikk på NRK i 2010.
Mahajanga (provins)
Mahajanga er en provins på Madagaskar med et areal på 150 023 km² og en befolkning på 1 733 917 innbyggere (juli 2001). Hovedstaden er Mahajanga.
Administrativ inndeling
Mahajanga er inndelt i fire regioner (faritra). Regionene har etter 4. oktober 2009 tatt over rollen fra provinsene som landets høyeste subnasjonale nivå. De fire regionene i provinsen Mahajangaa er inndelt i sammenlagt tjueto distrikter (fivondronana):
Ready Money
Ready Money er en amerikansk stumfilm fra 1914, regissert av Oscar Apfel.
Handling
Steve Baird reiser vestover, og sammen med gruve-arbeider Mike Reardon kjøper han en forlatt gruve kalt The Skyrocket. I håp om å få tak i nok penger reiser Steve til New York hvor han møter forfalskeren Jackson Ives, og Ives gir Steve 50 000 dollar i falske penger, i bytte mot aksjer i gruven. Når Grace Tyler, og andre velstående bekjente, legger merke til disse pengene kjøper de også aksjer - fordi de tror at Steve er en stor suksess.
I mellomtiden oppdager James Morgan, som eier en annen gruve i nærheten, at The Skyrocket faktisk inneholder masse gull. Han planlegger derfor en eksplosjon, i håp om å drepe Mike Reardon før han oppdager gullet. Men i stedet for å drepe Mike, avdekker eksplosjonen alt gullet. Dermed blir alle de involverte snart meget velstående - inkludert Jackson Ives som nå har penger nok til å gjøre alle forfalskningene sine enda bedre.
13. serierunde i OBOS-ligaen 2022
13. serierunde i OBOS-ligaen 2022 ble spilt torsdag 7. juni.
Aṭṭhakavagga og pārāyanavagga
Aṭṭhakavagga («åtte kapitler») og Pārāyanavagga («veien til den fjerne stranden») er to små samlinger med sūtraer innenfor Pālikanonen til Theravādaskolen. Disse tekstene utgjør henholdsvis fjerde og femte seksjon av Sutta Nipata i Khuddakanikaya. De er blant de eldste eksisterende buddhistiske tekster, og legger betydelig vekt på benektelsen, eller ikke-tilknytningen til, alle buddhistiske synspunkter.
Iowa-klassen
Iowa-klassen var den siste klassen av slagskip i Den amerikanske marinen. Skipene ble bestilt i 1939 og 1940 for å eskortere Fast Carrier Task Force som ville operere i Stillehavet i tilfelle krig. Opprinnelig ble seks skip bestilt, men da andre verdenskrig var over ble de to siste skipene som var under bygging kansellert.
Aṭṭhakavagga og pārāyanavagga
Oversettelser
Aṭṭhakavagga:
Aemilia Lepida (forlovet med Claudius)
Aemilia Lepida (født 5 f.Kr., død ca 43 e.Kr.) var en nobel romersk kvinne og oversøster. Hun var eldste datter og det førstefødte barnet til Julia den yngre (den første datterdatteren til keiser Augustus) og konsul Lucius Aemilius Paullus (bror av triumvir Marcus Aemilius Lepidus). Hennes far var av en fremstående og gammel patrisisk familie. Aemilia Lepida hadde en yngre bror ved navn Marcus Aemilius Lepidus (6-39) som var gift med Caligulas søster Julia Drusilla og som døde i Caligula's regjeringstid.
Aṭṭhakavagga og pārāyanavagga
Oversettelser
Parāyaṇavagga
Iowa-klassen
Mellom midten av 1940-årene og tidlig i 1990-årene var slagskip fra Iowa-klassen involvert i fire større kriger utkjempet av USA. Under andre verdenskrig forsvarte de hangarskip og bombarderte kyststillinger. Under Koreakrigen fungerte skipene som artilleri for FN-styrke og i 1968 bombarderte USS «New Jersey» Vietcong og nordvietnamesiske stillinger under Vietnamkrigen. Alle fire skipene ble reaktivert på 1980-årene og utstyrt med krysserraketter som del av 600-ship Navy-planen. I 1991 var USS «Missouri» og USS «Wisconsin» involvert i den første gulfkrigen. Etter Sovjetunionens fall ble alle fire skipene igjen satt i opplag på grunn av høye driftskostnader.
Aemilia Lepida (forlovet med Claudius)
I sine yngre år ble Lepida forlovet med Claudius, men hennes foreldre falt i unåde hos Augustus, og keiseren opphevet forlovelsen. I år 8 ble hennes mor Julia den yngre (også kalt Vipsania Julia) sendt i eksil for utroskap, på samme måte som sin mor Julia. Hennes far Lucius ble henrettet i år 14 for å ha deltatt i en sammensvergelse mot Augustus.
Bærum Sogneselskap
Bærum sogneselskap er et selskap stiftet 18. januar 1873 og har som formål å fremme allmennyttige tiltak i Bærum. Alle som bor i Bærum kan bli medlem. Bakgrunnen var ønsker om bedre levevilkår og mer opplysning ut til folket.
Blant Bærum kommunestyres medlemmer var det fra slutten av 1800-tallet flere som kombinerte rollen som politiker og styremedlem i Sogneselskapet. I Herredsstyret i 1908 var det av 32 medlemmer, 9 som var eller hadde vært medlem eller formann i Sogneselskapet.
Sogneselskapet engasjerte seg fra 1874 mot fattigdom i kommunen blant annet ved at Bærum kommune kjøpte Dønski, som ble omgjort til fattiggård. Sogneselskapet medvirket til opprettelsen av Bærum Sparebank. En komité nedsatt av Sogneselskapet i 1878 førte til en aksjetegning på kr 5200. Bærum Sparebank åpnet sin virksomhet et år etter. Selskapet drev husflidskurs og snekkerkurs som kommunen etter hvert overtok. Etter initiativ fra Sogneselskapet ble sløyd innført i skolene i 1908. Sogneselskapets arbeidet for opprettelse av middelskole i Bærum. Skolen ble etablert 1890.
Bærum var på 1800-tallet en jord- og skogbrukskommune. Sogneselskapet tok initiativ til skogplanting, samt innkjøp av avlsdyr og hingst for selskapets regning. En maskin til å sortere erter ble innkjøpt. Bærum Landbruksforening var en avlegger Sogneselskapet. Med utgangspunkt i snekkerkurs og husflidskurs, ble Bærum Håndverkerforening og Bærum Husflidsforening dannet i 1914 og 1922. Etter at Vestbanen ble anlagt i 1874 og Kristiania økte i folketall, var det flere som flyttet ut til Østre Bærum. Jorden ble rutet opp i småstykker og delt med hekker. Sogneselskapet bidro til at det ble delt ut frukttrær og bærbusker og selskapet ansatte også to gartnere (med bidrag fra kommunen) som skulle reise rundt og veilede. En representant fra Sogneselskapet og en komité av fagfolk reiste rundt og bedømte havene. Selskapet startet opp etter andre verdenskrig og medlemsantallet var på rundt 200, med medlemskontingent på kr 3-.
I 1938 ble Maisen Pedersen som første kvinne valgt til formann, en posisjon hun hadde frem til 1947. Ragnhild Holmen og senere Lisen Munthe-Kaas fulgte opp som kvinnelige formenn og i 1996 ble Sidsel Ramstad valgt.
Selskapet har i nyere tid samarbeidet med Bærum kommune om å sertifisere kommunen som en Fairtrade kommune.
Eksterne lenker
Bærum Sogneselskap
Myths & Legends of Kamelot
Myths & Legends of Kamelot er et samlealbum fra det amerikanske progressiv/power metal-bandet Kamelot.
Albumet er det andre samlealbumet til bandet, og ble utgitt 13. august 2007 på SPV GmbH. Alle sporene er enten bonusspor fra japanske utgivelser eller andre album med begrensede opplag, i tillegg til to radioversjoner
St. Helena Parish
St. Helena Parish er et fylke i den amerikanske delstaten Louisiana. Det ligger i de sørøstlige delene av staten og det grenser mot delstaten Mississippi i nord, Tangipahoa Parish i øst, Livingston Parish i sør, East Baton Rouge Parish i sørvest og mot East Feliciana Parish i vest.
St. Helena Parish totale areal er 1 060 km² hvorav 3 km² er vann. I 2010 hadde fylket 11,203 innbyggere. Administrasjonssenteret ligger i byen Greensburg.
Mark Bresciano
Mark «Marco» Bresciano (født 11. februar 1980 i Melbourne) er en australsk fotballspiller som for øyeblikket spiller for SS Lazio etter at hans kontrakt med den italienske Serie A-klubben Palermo gikk ut. Han er midtbanespiller og er fast inventar på.
Bresciano har tidligere spilt for Bulleen Lions, Carlton SC, Empoli FC og Parma FC.
Presidente Epitácio
Presidente Epitácio er en kommune i delstaten São Paulo i sørøstregionen av Brasil.
MacOS
macOS (tidligere OS X og Mac OS X ) er en serie operativsystemer utviklet av Apple for selskapets Macintosh-maskiner, først PowerPC-baserte, senere Intel x86- baserte. macOS etterfulgte det opprinnelige Macintosh operativsystemet Mac OS. Systemet ble lansert den 24. mars 2001, og finnes per 2021 i versjon 11.2.3. macOS er et Unix-basert flerbrukersystem med et grafisk brukergrensesnitt, med opprinnelse fra NeXTSTEP/OPENSTEP og BSD.
Paul Außerleitner-bakken
Paul Außerleitner-bakken (tysk: Paul-Außerleitner-Schanze) er en hoppbakke i Bischofshofen i Østerrike. Bakken ligger ved Laideregg på vestsiden av byen, og har K-punkt 125 meter og bakkestørrelse 140 meter. Den er den nest største hoppbakken i Østerrike, etter skiflygingsbakken Kulm. Bakken er mest kjent som arena for avslutningsrennet i den tysk-østerrikske hoppuka, men ble også brukt under ski-VM 1999, da Ramsau var hovedarrangør, og under vinter-Universiaden 2003, da Tarvisio i Italia var hovedarrangør.
Paul Außerleitner-bakken er en del av Sepp-Bradl-Stadion, som også omfatter Laidereggbakken (Laidereggschanze) på K65 (HS78) og Barnebakken (Kinderschanze) på K/HS20. Anlegget har tilskuerkapasitet på 30 000, og er eid av Skiclub Bischofshofen. Utenfor skistadionet står et minnesmerke over Sepp Bradl, som representerte SC Bischofshofen.
Alle de tre bakkene i hoppanlegget er utstyrt med plastmatter slik at de også kan brukes i sommerhalvåret. Laidereggbakken hadde i flere år renn i kontinentalcupen (sommer) for kvinner.
MacOS
Historie
Mac OS X 10.3 Panther kom i oktober 2003, med mange nye funksjoner. I april 2005 kom Mac OS X 10.4 Tiger. Mac OS X 10.5 Leopard ble lansert 26. oktober 2007, og har over 300 nye funksjoner. Fra versjon 10.4.6 fikk Mac OS X Tiger støtte for Intelprosessorer, i tillegg til en utgave for PowerPC, Apples tidligere maskinvareplattform.
Paul Außerleitner-bakken
Paul Außerleitner-bakken er kjent for å ha et langt, relativt slakt, naturlig tilløp. I takt med ombygginger og utvidelser av bakken er den i dag ikke fullt så mye av en naturbakke som den var de første årene.
MacOS
Arkitektur
Fra et brukersynspunkt består macOS av fire nivåer: Darwin, undersystemet for grafikk, applikasjonsomgivelsene og brukergrensesnittet Aqua.
Paul Außerleitner-bakken
Historie
Storbakken ble bygd i 1947 og fikk navnet Hochkönig-bakken (Hochkönig-Schanze). Sepp Bradls bakkerekord i åpningsrennet var på 86 meter. I desember 1950 kom bakkerekorden opp i 107,5 meter, også satt av Sepp Bradl. De to neste årene ble bakken forminsket to ganger etter krav fra FIS, og Bradls bakkerekord ble ikke slått før i 1976.
MacOS
Darwin
Darwin er det nederste nivået i modellen, og består av en «grunnmur» bygget på den åpne UNIX-varianten BSD. Darwin tar seg av kjerneoppgavene til operativsystemet, som minnebeskyttelse, minnehåndtering, filsystemet, nettverksfunksjonalitet og drivere til maskinvare.
Paul Außerleitner-bakken
Historie
Den lokale hopperen Paul Außerleitner falt stygt i bakken under trening 5. januar 1952, og døde på sykehus fire dager senere. Etter dette ble Hochkönig-bakken oppkalt etter ham. Den tysk-østerrikske hoppuka startet opp i 1953, med rennet i Bischofshofen som avslutning. Avslutningsrennet arrangeres vanligvis på helligtrekongersdag (trettendedagen), 6. januar.
MacOS
Grafikkundersystemet
Undersystemet for grafikk tar seg av hva som vises på skjermen. Grafikksystemet er inndelt i tre deler. Quartz er et miljø for 2D-grafikk, og støtter Adobes PDF-format. Open GL er en standardisert plattform for å utvikle 2D- og 3D-applikasjoner. QuickTime tar seg av multimediaavspilling, slik som video, lyd og animasjoner samt tekst.
Paul Außerleitner-bakken
Historie
Bakken er blitt ombygd og utvidet flere ganger. I 1982 ble det tidligere naturlige ovarennet forkortet med 5 meter, gjort brattere og bygd noe opp fra terrenget med tre og betong. Den siste større ombygningen ble gjort i 2003, da bakken blant annet ble utvidet fra K120 til K125.
Alexandre Letellier
Alexandre Letellier (født 11. desember 1990) er en fransk fotballspiller som spiller for Paris Saint-Germain FC.
Paul Außerleitner-bakken
Historie
Da hoppukerennene i Innsbruck i 2008 og 2022 måtte avlyses på grunn av sterk vind, ble rennene flyttet til Bischofshofen, der det ble holdt to renn.
MacOS
Applikasjonsmiljøet
Cocoa er et objektorientert rammeverk for applikasjoner skrevet spesielt for macOS. Cocoa-applikasjoner skrives i programmeringsspråket objective-C.
Paul Außerleitner-bakken
Bakkerekorder
Anerkjent bakkerekord på snø (under konkurranse) er 144,5 meter, satt av Andreas Wellinger (Tyskland) i verdenscupen (Hoppuka) 5. januar 2017. Gregor Schlierenzauer (Østerrike) hoppet 145 meter i kvalifiseringen til verdenscuprennet 5. januar 2008. Bakkerekord på plast er 143,5 meter, satt av Martin Koch i det østerrikske mesterskapet 19. oktober 2008.
Rebecca’s Wedding Day
Rebecca's Wedding Day er en amerikansk stumfilm fra 1914 regissert av George Nichols.
MacOS
Applikasjonsmiljøet
Gamle applikasjoner skrevet for System 9 kan også kjøres side ved side med nye applikasjoner i OS X uten at det gamle systemet må emuleres, gjennom miljøet Classic. Dette gjøres ved at en instans av System 9 kjøres samtidig som OS X kjører. Applikasjoner som kjører i Classic vil utseendemessig bryte med OS X-applikasjonene. Classic virker ikke på G5 eller Intel-Macer.
Aqua
Aqua er det grafiske brukergrensesnittet i macOS. Det bruker det underleggende grafikksystemet til å lage ikoner, effekter og menyer. Aqua gir vinduene et utseende som minner om børstet metall, der knapper «synker» inn i omgivelsene. Knappene som kontrollerer vinduene er sirkulære og fargede (grønne, gule og røde). Aqua har også en dokk som brukes til å starte applikasjoner, i motsetning til andre grafiske brukergrensesnitt som ofte bruker en start-meny.
Mac OS X 10.6 (Snow Leopard)
Mac OS X 10.6 ble lansert 28. august 2009. I 10.6 har Apple fokusert på fart og stabilitet fremfor utseendet. Derfor har versjonen fått navnet Snow Leopard.
Mer informasjon på hjemmesiden
Mac OS X 10.7 (Lion)
Mac OS X 10.7 ble lansert 20. juli 2011. Apple presenterte denne på en pressekonferanse ved navn «Back to the Mac» 20. oktober 2010. I denne versjonen valgte Apple å hente inn funksjonalitet fra iOS, operativsystemet som brukes på iPad, iPhone og iPod touch.
Pittsylvania County
Pittsylvania County er et fylke i den amerikanske delstaten Virginia.
MacOS
OS X 10.8 (Mountain Lion)
OS X 10.8 ble lansert 25. juli 2012. Fra og med denne versjonen droppet Apple «Mac» fra navnet på operativsystemet.
OS X 10.9 (Mavericks)
OS X 10.9 ble lansert 22. oktober 2013.
OS X 10.11 (El Capitan)
OS X 10.11 El Capitan ble lansert 30. september 2015.
macOS 10.12 (Sierra)
macOS 10.12 Sierra ble lansert 20. september 2016.
macOS 10.13 (High Sierra)
macOS 10.13 High Sierra ble annonsert på World Wide Developer Conference 5. juni 2017, og ble lansert 25. september. Blant endringene er det nye filsystemet APFS, som nå brukes som standard.
macOS 10.14 (Mojave)
macOS 10.14 Mojave ble annonsert på Apples World Wide Developer Conference (WWDC) 4. juni 2018.
macOS 10.15 (Catalina)
macOS 10.15 Catalina ble for første gang vist frem 3. juni 2019 under WWDC. Catalina ble lansert til offentligheten 7. oktober 2019. Oppdateringen er navngitt etter Santa Catalina Island.
macOS 11.0 (Big Sur)
macOS Big Sur (versjon 11.0) ble lansert 22. juni 2020. Versjonen er navngitt etter Big Sur i California, og innebærer en stor designoppdatering.
macOS 13 (Ventura)
macOS Ventura ble kunngjort 6. juni 2022 under hovedtalen i Apple-arrangementet WWDC22. Den første offentlige beta-versjonen ble utgitt 11. juni 2022. og endelig lansering er forventet til oktober 2022. macOS Ventura introduserer Stage Manager, en ny og valgfri vindusbehandling, Continuity Camera, et program som lar Mac-brukere bruke sin iPhone som webkamera, og flere andre nye funksjoner.
macOS for iPhone, iPod touch og iPad
Apples iPhone, iPod touch og iPad kjører en egen versjon av macOS, beregnet til å være på ca. 700 MB. Denne nedskalerte versjonen het før iPhone OS, men siden dette operativsystemet også brukes i iPod Touch og iPad, valgte Apple i 2010 å skifte navnet til iOS.
macOS for Apple TV
Førstegenerasjons Apple TV kjørte på en plombert versjon av Mac OS 10.4.7. Andregenerasjons og senere utgaver av Apple TV benytter en tilpasset utgave av iOS som operativsystem, kalt tvOS.
Språk
macOS er tilgjengelig i følgende språk:
Fra og med Mac OS 10.7 støtter tilgjengelighetsrammeverket VoiceOver (for funksjonsreuserte) norsk høytlesning og skjermlesning.
Andreas Skov Olsen
Andreas Skov Olsen (født 29. desember 1999) er en dansk fotballspiller som spiller for den belgiske klubben Club Brugge.
Landslaget
Han ble tatt ut i s EM-tropp til EM i fotball 2021.
Han ble tatt ut i s tropp til VM i fotball 2022 i Qatar.
Falnes kirke
Falnes kirke (Falnes kyrkje) er en langkirke fra 1851 i Karmøy kommune, Rogaland fylke.
Mental lenke
En mental lenke, eller binding eller bånd (pali: samyojana, saŋyojana, saññojana), er i buddhismen navnet på noe som binder et levende vesen til saṃsāra, som er syklusen av liv med lidelse (dukkha). Ved å kutte alle lenker oppnår man Nirvāṇa
Gustav-Erik Blaalid
Gustav-Erik Blaalid (født 5. desember 1957) er en norsk redaktør. Han er cand.polit. i sammenlignende politikk fra Universitetet i Bergen i 1989.
Han har vært redaktør i følgende aviser, tidsskrifter og nettsteder:
Blaalid er barnebarn av Gustav Blaalid som i 1923 etablerte skipsverftet Blaalid Slip & Mek Verksted på Raudeberg i Vågsøy.
U17-EM i fotball for menn 2004
U17-EM i fotball for menn 2004 ble arrangert i Frankrike i 2004.
Pannelugg
Pannelugg er hodehår som vokser fremst på hodet og er klipt eller forma i ulike frisyrer i panna. En vanlig form er å klippe panneluggen ganske rett i høyde med eller like over øyebryna. Håret kan også være krølla, lagt eller reist med hårgelé og annet, gredd til sidene eller klipt i buer og spisser. Pannelugg er vanlig i korte gutte- og mannsfrisyrer. Lugg kan også gjelde kvinnefrisyrer der resten av håret henger på sidene, er løfta bak ørene eller samla i fletter eller en hestehale. Mange lar pannehåret vokse lengre uten markert lugg og grer det bakover eller samler det på sidene av ansiktet sammen med resten av hodehåret. Menn med hårtap kan lage pannelugg ved å kjemme hår fra andre steder på hodet i en hentesveis som henger framover.
Hester og andre hovdyr kan ha man med pannelugg. Manen utgjør beskyttelseshår sammen med hale og hovskjegg.
Formvarianter
Galleriet viser noen eksempler fra motehistorien.
Peter Voss
Peter Christiansen Voss (født 12. juni 1837 i Bergen, død 18. desember 1909 i Kristiania) var en norsk skolemann.
Voss hadde en fremtredende plass blant norske pedagoger på 1800-tallet. Han hadde skaffet seg innsikt om de forskjellige europeiske landenes skolevesen ved egne studier og på reiser. Han interesserte seg særlig for lærernes utdannelse, og i spørsmålet om tilknytningen mellom folkeskolen og den høyere skolen samt om fellesundervisning for gutter og jenter. Sammen med H. Trier var han redaktør for tidsskriftet Vor Ungdom, fra begynnelsen i 1879 til 1903. Her skrev han også mange pedagogiske artikler.
Fire sønner
Fire sønner (originaltittel: Four Sons) er en 1928 stum amerikansk dramafilm fra 1928 produsert og regissert av John Ford. Manuset ble skrevet av Philip Klein. Det bygde på I. A. R Wylies fortelling Grandmother Bernle Learns Her Letters, som ble publisert i Saturday Evening Post i 1926.
Peter Voss
Han var medstifter og varamedlem av det første styret i Norsk Kvinnesaksforening.
Fire sønner
Selv om filmen var «stum», ble den utgitt med et lydspor (Movietone-systemet), som inneholdt musikk og lydeffekter.
Den bergensfødte Albert Gran spiller postmannen.
Handling
Fru Bernle er en enke i landsbyen Burgendorf i Bayern. Hun har fire voksne sønner: Franz, Johann, Andreas og Joseph. Sistnevnte mottar et jobbtilbud fra USA og moren gir ham penger til å reise for. Den første verdenskrig bryter ut. Franz tjenestegjør allerede i den tyske hæren. Johann blir innkalt senere. I USA har Joseph giftet seg, og han driver en delikatessebutikk. Når hans nye hjemland kommer med i krigen, verver han seg for å kjempe på amerikansk side. Det får den tyske regimentssjefen, major von Stomm, til å stemple fru Bernle som en forræders mor. Han tvangsinnkaller den fjerde sønnen, Andreas, til å kjempe i den tyske hæren.
Franz og Johann blir drept på Østfronten. Andreas blir skadet på Vestfronten og dør i armene på sin bror Joseph.
Bevaring
The Academy Film Archive bevarte Fire sønner i 1999.
Helge Øgrim
Helge Øgrim (født 22. juli 1950) er en norsk journalist og pressemann.
Øgrim arbeidet som journalist i NTB fra 1983 til 1997, som korrespondent og frilanser i USA fra 1993 til 1999 og i Fiskaren fra 1999 til 2000. Han har også vært redaksjonssjef og prosjektleder i Dagbladet.no. Fagbladet Journalisten, der han var redaktør fra 2007 til sommeren 2016, er organ for Norsk Journalistlag.
Han er sønn av tidligere programdirektør i NRK Fjernsynet Kristian Øgrim og lektor Wanda Øgrim, og fetter til Tron Øgrim.
Hanne Davidsen
Hanne Davidsen (født 13. juli 1960) er en norsk politiker for Arbeiderpartiet. Fra 2015 er hun ordfører i Nesna kommune.
Davidsen er utdannet lærer fra Tromsø lærerhøgskole og cand.sociol. fra Universitetet i Oslo. Hun har blant annet vært dekan ved Høgskolen i Nesna (HiNe) og rektor ved Nesna skole. Fra 2012 til hun ble ordfører i oktober 2015 var hun instituttleder ved HiNe.
Stictocraniini
Stictocraniini er en gruppe med biller som hører til familien kortvinger (Staphylinidae). De er ganske små og spinkle biller som lever på fuktige steder.
Utseende
Små, spinkle biller, gjerne rundt 2 millimeter lange. Hodet er stort og flatt, fasettøynene er ganske små, runde og sitter nær bakkanten av hodet. Antennene har en tydelig kølle, kjevne (mandiblene) er slanke og sigdformede. Brystskjoldet (pronotum) er ganske lite, gjerne med en lengdefure i midten. Dekkvingene er ganske korte, og beina er korte og spinkle.
Levevis
Billene kan finnes på bakken på litt fuktige steder i skog.
Utbredelse
Gruppen er utbredt i Nord-Amerika.
Bundesbeauftragter für die Stasi-Unterlagen
Etatens første sjef fra stiftelsen 3. oktober 1990, var den tyske partiløse politiker og fra 2012 Tysklands president, Joachim Gauck. Som følge av etatens lange navn ble den gjerne kalt Gauck-Behörde (Gauck-etaten).
Etaten er administrativt underlagt Forbundsregjeringen og en Kulturstatsminister ved Forbundskanslerens kontor. Faglig rapporterer etaten direkte til Forbundsdagen.
Etaten for Stasidokumenter har nærmere 1 700 ansatte, hovedkontor i Berlin og forøvrig kontorer i Chemnitz, Dresden, Erfurt, Frankfurt (Oder), Gera, Halle (Saale), Leipzig, Magdeburg, Neubrandenburg, Rostock, Schwerin og Suhl.
Three Days Grace
Three Days Grace er et canadisk rockeband som ble stiftet i Norwood, Ontario i Canada i 1992, opprinnelig under navnet Groundswell. Etter en splittelse i 1995 ble de gjenforent i 1997 under nåværende navn og med Adam Gontier som gitarist og hovedvokalist, Neil Sanderson på trommer og som bakgrunnsvokalist og Brad Walst som bassist. I 2003 ble Barry Stock satt inn som sologitarist. Bandet holder til i Toronto.
Etter å ha sunget for Jive Records har Three Days Grace gitt ut fire studioalbum, alle med et intervall på 3 år: Three Days Grace i 2003, One-X i 2006, Life Starts Now i 2009, og Transit of Venus i 2012. Albumene har blitt sertifisert platina, dobbel platina, og gull i USA. Bandet har en rekke førsteplassanger på Billboard Alternative Sanger og Hot Mainstream Rock Tracks listene.
Historie
Adam, Brad og Neil dannet i 1992 bandet «Groundswell» sammen med to andre medlemmer. I 1995 ga de ut «Wave of popular feeling» sammen. CD-en ble bare utgitt i Canada, og det ble bare produsert 150 eksemplarer. «Wave of popular feeling» ble i 2007 solgt på Ebay for 200 dollar. I 1997 sluttet to av medlemmene, men Adam, Neil og Brad fortsatte som en trio. De skiftet navn til Three Days Grace, som var et navn Brad kom opp med.
Gruppen flyttet fra Norwood til Toronto og møtte produsenten Gawin Brown. Han hjalp dem å produsere debutalbumet Three Days Grace, som ble utgitt i 2003. Albumet hadde singlene «I Hate Everything About You», «Just Like You» og «Home». Alle videoene har blitt spilt på blant annet MTV, FUSE og MTV2. I Canada ble også singelen «Wake Up» gitt ut, men uten video og bare ment for radiospilling. Den kom også høyt på listene i Canada mens albumet kom på topp 10 på USAs albumlister.
Barry Stock ble med i bandet i 2004 som bandets gitarist. Dette var fordi Adam Gontier skulle lettere kunne bevege seg på scenen, uten å måtte holde en gitar.